Diari Oficial de la Generalitat Valenciana


Sumari del DOGV 5570, del 03-08-2007 (2007/10925)

RESOLUCIÓ de 26 de juliol de 2007, de la secretària autonòmica de Comunicació, per la qual s'adjudiquen ajudes a les xicotetes i mitjanes empreses del sector audiovisual de la Comunitat Valenciana per a la realització de TV movies.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5570

Data del DOGV
:   03-08-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/10538


Data del document
:   26-07-2007

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * ajuda pública
    * suport econòmic
    * programa audiovisual
    * petita empresa
    * indústria audiovisual
    * televisió
    * mitjana empresa

RESOLUCIÓ de 26 de juliol de 2007, de la secretària autonòmica de Comunicació, per la qual s'adjudiquen ajudes a les xicotetes i mitjanes empreses del sector audiovisual de la Comunitat Valenciana per a la realització de TV movies. [2007/10656]  
En virtut de la Resolució de 20 de febrer de 2007, del conseller de Relacions Institucionals i Comunicació (DOGV núm. 5.465, de 7 de març de 2007), es van aprovar les bases reguladores de les ajudes a les xicotetes i mitjanes empreses del sector audiovisual valencià per a la realització de TV movies; i es va realitzar la seua convocatòria.  
Les esmentades ajudes disposen de consignació pressupostària suficient, i estan dotades amb un import total màxim de tres-cents un mil euros (301.000 €) imputat a l'aplicació pressupostària 16.72.37.238.46.4, codi línia T4028000 del pressupost de la Generalitat per a l'exercici 2007.  
En compliment de la Base Sèptima de l'esmentada convocatòria, la corresponent Comissió Avaluadora, en la reunió de 25 de juny de 2007, va procedir a l'examen i valoració de totes les sol·licituds presentades d'acord amb els requisits i criteris establits en les mencionada resolució. I, en conseqüència, va formular la preceptiva proposta de resolució en els termes reflectits en l'acta de la dita reunió.  
En vista de tot l'anterior i amb subjecció al Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana; i als articles de caràcter bàsic de la Llei 38/2003, de 17 de novembre, General de Subvencions, i els preceptes de tal caràcter del Reglament de l'esmentada llei, aprovat per Reial Decret 887/2006, de 21 de juliol; així com de conformitat amb la Resolució de 13 de març de 2007, del conseller de Relacions Institucionals i Comunicació, per la que s'aproven les bases reguladores de les ajudes a les xicotetes i mitjanes empreses del sector audiovisual de la Comunitat Valenciana per a la producció de programes seriats de televisió, en exercici de les competències que m'atribuïx l'apartat 2.1 de la Resolució de 29 de juny de 2007 del president de la Generalitat, per la qual delega determinades atribucions en distints òrgans de la Presidència i de la conselleria de Presidència, resolc:  
Primer  
Adjudicar a cada un dels sol·licitants relacionats a continuació una ajuda per un import de quaranta-tres mil euros (43.000 euros) per a la realització de tv movies:  
- Servicis audiovisuals Mat Media SL per la producció audiovisual El enigma de Giacomo  
- Gaia Audiovisuals SL, per la producció audiovisual Comida para gatos.  
- Indigo Media SA, per la producció audiovisual Contáctame.  
- Nadie es perfecto, producciones cinematográficas SL, para la producción audiovisual A pares.  
- Conta Conta Produccions SL, per la producció audiovisual Violetas escarchadas.  
- Gabinete de Comunicación Global per la producció audiovisual Gabriel, Miguel o Daniel.  
- Endora Producciones SL, per la producció audiovisual El diablo de la botella.  
Segon  
Declarar desestimades les restants sol·licituds per haver obtingut una puntuació inferior respecte als projectes beneficiaris.  
Tercer  
Les entitats beneficiàries de les presents ajudes queden subjectes al compliment de les obligacions establides en la base novena i desena de la Resolució de 20 de febrer de 2007, del conseller de Relacions Institucionals i Comunicació, per la qual s'aproven les bases reguladores de les ajudes a les xicotetes i mitjanes empreses del sector audiovisual de la Comunitat Valenciana per a la realització de TV movies.  
Contra la present resolució, que posa fi a la via administrativa, es podrà interposar potestativament recurs de reposició davant del mateix òrgan que ha dictat l'acte, en el termini d'un mes comptat des de l'endemà a la seua publicació, de conformitat amb els preceptes 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; o bé un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà a la seua publicació, en virtut dels articles 10 i 46 de la Llei 29/1998, de 13 de juliol, Reguladora de la Jurisdicció contenciosa administrativa. Tot això sense perjuí de la utilització de qualsevol altra via que es considere oportuna.  
València, 26 de juliol de 2007.- La secretària autonòmica de Comunicació, p.d.del president de la Generalitat. Resolució de 29.06.2007): Nuria Romeral Castillo.